laion/Wikipedia-Exotic huggingface dataset:
אפקט הפחד

אפקט הפחד (באנגלית: Fear Factor) היא תוכנית מציאות ושעשועון אמריקאי. התוכנית המקורית נוצרה בהולנד. פורמט התוכנית נקנה והופק על ידי NBC בין השנים 2001–2006. בכל תוכנית מבצעים המתמודדים שלושה פעלולים. הפעלול הראשון קשור לרוב לגובה והוא מתרחש בים. לרוב מעורבים בו מתקנים גדולים כגון מסוקים ומנופים. הפעלול השני קשור לרוב לפעולה מעוררת סלידה כגון אכילת חרקים ואיברים של בעלי חיים שונים. הפעלול השלישי נחשב לפעלול המרהיב ביותר וכולל לרוב כמה שלבים שבהם אתגרים שונים במכוניות, קפיצות ונפילות, פעילות תת-מימית וכו'. בכל פעלול מודח מתמודד או מספר מתמודדים שהגיעו לתוצאה הגרועה ביותר (התוצאה נמדדת בדרך כלל לפי הזמן או כמות הדגלונים שנאספו בעת הפעלול) והזוכה הגדול שנשאר עד לסוף התוכנית זוכה בסכום של 50,000 דולר. המהלך העונות שודרו ספיישלים מיוחדים ושונים, בספיישלים אלו הפרס הכספי גדל. בין הספיישלים ששודרו ניתן למצוא את: זוגות - התחרות התקיימה בין זוגות שיוצאים ביחד. בעונה הרביעית התקיים ספיישל גדול כזה שכלל 17 פעלולים, הזוג ששרד את כולם וניצח זכה במיליון דולר. תאומים - זוגות של תאומים זהים התחרו זוג נגד השני כדי לזכות בפרס. דוגמניות - דוגמניות השתתפו כמו בפורמט הרגיל. מלכות יופי - מלכות יופי (של מדינות שונות בארצות הברית) השתתפו כמו בפורמט הרגיל. כוכבות פליבוי - גם הן השתתפו במתכונת הרגילה. מפורסמים - מפורסמים התחרו בתוכנית כרגיל, אך הזוכה תרם את הפרס הכספי לצדקה. כוכבי תוכניות מציאות - בחלק מהעונות היו פרקים שבו המתמודדים היו מתמודדים מתוכניות מציאות אחרות, כגון: המירוץ למיליון, אמריקן איידול והישרדות. פרק מיליון הדולר - בתחילת העונה הרביעית, 12 מתמודדים התחרו בשישה פעלולים, המתמודד ששרד את כל ששת הפעלולים זכה בפרס הגדול- מיליון דולר. הורים וילדים - ארבע קבוצות של הורים וילדים התחרו, במהלך הפעלולים חיכו להם פרסים כמו מכונית או טיול. צבא - ספיישל שבו השתתפו חיילים מצבא ארצות הברית אשר הגיעו מחיל האוויר, חיל הים והנחתים. טורניר המנצחים - במספר פרקים, המשתתפים היו מנצחים בתוכניות קודמות, הם התמודדו על פרס של 100,000 דולרים ועל פרסים שונים ומיוחדים בדרך. אתר האינטרנט הרשמי של אפקט הפחד "אפקט הפחד", במסד הנתונים הקולנועיים IMDb (באנגלית) "אפקט הפחד", במסד הנתונים הקולנועיים KinoPoisk (ברוסית) אפקט הפחד באתר הרשת NBC (באנגלית) אבי שושן, "אפקט הפחד": אימה וגועל הם תענוג גדול, באתר ynet, 21 ביוני 2012
רופ

האם התכוונתם ל... דני רופ – חזאי ומגיש טלוויזיה ישראלי ויל רופ – שחקן אמריקאי לורנס רופ – שחקן אוסטרי מרגרט אנייס רופ – אמנית ויטראז'ים בריטית דה רופ – להקה ליטאית דני רופ עד 10 – תוכנית בוקר ישראלית פאסט-רופ – טכניקה לגלישה מהירה על גבי כבל
אונופריוס

אונופריוס (המאה ה-4) הוא קדוש נוצרי (ביוונית: Ὀνούφριος). הוא נחשב לקדוש בכנסייה הקתולית ובכנסייה האורתודוקסית. לפי המסורת הוא בין "אבות המדבר" של הכנסייה ופעל במהלך המאה ה-4, כאשר הכנסייה החלה להיות הדת הדומיננטית באימפריה הרומית. מעט ידוע על חייו לפני שירד למדבר. ככל הנראה למד משפטים ופילוסופיה ואז עבר למנזר ליד לוקסור של היום. הוא התבודד במדבר במשך תקופה ארוכה. נזיר בשם פטנוטי בהיותו במדבר פגש אותו ואונופריוס סיפר לו שהוא מתבודד במדבר כבר 70 שנים. במהלך השיחה אונופסיורס סיפר שבכל סוף שבוע מלאך בא אליו. לאחר שיחה ארוכה אונופריוס נפטר. לפי המסורת של נוצרות אורתודוקסית הוא היה בנו של מלך פרס וכבר בגיל 10 ירד להתבודד במדבר. ייתכן והשם "Onuphrius" הוא גרסה יוונית של השם הקופטי "Unnufer" שפרושה "איש טוב". לפי המסורת הנוצרית, חג קדוש אונופריוס חל ב-12 ביוני זאת מכיוון שעל פי המסורת הוא נפטר ב-11 ביוני. לכבודו נבנו כנסיות ברומא, מנזר בחקל דמא (לפי המסורת אונופריוס התפלל במקום במשך מספר שנים ולכן במקום הוקם מנזר) ומנזר באלגואסס שבספרד. פירוט חייו נכלל בספר של סבסטיאן ברנט In Praise of the Divine Onuphrius and Other Desert Hermit Saints. מדיה וקבצים בנושא אונופריוס בוויקישיתוף תיאור חייו (באיטלקית) תיאור חייו(ברוסית) JayAitchDesign (www.jayaitchdesign.com), Cornelis Cort, Saint Onuphrius with the Rosary · lüder h. niemeyer fine arts since 1959, www.luederhniemeyer.com (באנגלית)
שורש 111

שורש 111 או שי בּוּ (בסינית: 矢部, פיניין: Shǐbù) הוא השורש המאה ואחד-עשר של הכתב הסיני. פירושו "חץ" והוא אחד מתוך 23 (מתוך סך הכל 214 שורשי הקאנגשי) שורשים המורכבים מחמישה קווים. במילון קאנגשי יש 64 תווים (מתוך 49,030) שניתן למצוא תחת שורש זה. השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה השורש בכתב החותם הקטן (שְׂיָאוגְ'ווָאן, 小篆, xiǎozhuàn) Fazzioli, Edoardo (1987). Chinese calligraphy : from pictograph to ideogram : the history of 214 essential Chinese/Japanese characters. calligraphy by Rebecca Hon Ko. New York, 1987: Abbeville Press. ISBN 0-89659-774-1.{{cite book}}: תחזוקה - ציטוט: location (link) Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}: (עזרה) מדיה וקבצים בנושא שורש 111 בוויקישיתוף מסד נתונים של Unihan - U+77E2
רצח הדס אבוטבול

רצח הדס אבוטבול היה פיגוע ירי פלסטיני במהלך נסיעה בכביש שקד-מבוא דותן (יעבד) ב-9 בנובמבר 2001. הדס אבוטבול הייתה עובדת מועצה אזורית שומרון – מנהלת מעון שקד. אבוטבול, בת 39 תושבת היישוב מבוא דותן בצפון השומרון, נרצחה בפיגוע ירי בין שקד למבוא דותן סמוך לצומת יעבד בצפון השומרון. המכונית שבה נסעה עשתה את דרכה מכיוון ואדי עארה לכיוון מבוא דותן. ליד הכפר יעבד, מצפון מערב לג'נין, נפתחה אל מכוניתה אש מן המארב. הכדורים חדרו את הדופן השמאלית של המכונית ופגעו בגבה ובצווארה של אבוטבול. היא איבדה את השליטה על המכונית והתהפכה. אבוטבול טופלה במקום בידי צוותי רפואה של צה"ל, שקבעו בשטח את מותה. על פי ההערכות, המחבלים פעלו ממארב, ונמלטו לשטחי הרשות הפלסטינית. לטענת הפלסטינים, צה"ל נכנס לכפר יעבד והפך מספר בתים בכפר למוצבים צבאיים. גדודי חללי אל-אקצה, הזרוע הצבאית של הפת"ח, לקחו אחריות לפיגוע והפיצו כרוז לפיו הירי הוא נקמה על ההתנקשות במג'די א-טייב ועכרמה אסתיתי, שני פעילי פתח מג'נין שנהרגו בפיצוץ מכוניתם. בעקבות הפיגוע, צה"ל נכנס לכפר הסמוך עראקה, הרס בית של מחבל ועצר 12 פלסטינים. הדס אבוטבול הובאה למנוחות בבית העלמין בעפולה. הותירה בעל וארבעה ילדים. אבוטבול הדס, באתר מועצה אזורית שומרון הישראלית שנרצחה בפיגוע ירי תובא למנוחות, באתר ynet, 11 בנובמבר 2001 הדס אבוטבול תובא למנוחות היום בעפולה, באתר וואלה, 11 בנובמבר 2001 אבוטבול הדס, באתר אורט אורן עפולה נדב שרגאי, הדס אבוטבול, שנהרגה בפיגוע ירי ליד ג'נין, הובאה למנוחות, באתר הארץ, 11 בנובמבר 2001
מלחמות היהודים (סדרת טלוויזיה)

מלחמות היהודים היא סדרת טלוויזיה תיעודית בבימויו של רון כחלילי אשר שודרה בערוץ 8 של רשת HOT בשנת 2021. שלושת פרקי הסדרה בוחנים את יחסה של החברה החילונית בישראל לשלוש הקבוצות הדתיות: חרדים, ציונות דתית ומסורתיים, תוך התמקדות בשינויים החשובים ביותר במדינה ובכל אחת מן הקבוצות מאז קום המדינה. בפרק הראשון נבחנים יחסי חילונים וחרדים - בחיפוש אחר שורשי הקונפליקט בין שתי הקבוצות, הפרק נע על ציר הזמן ונוגע בסוגיות כמו הבדלנות של החברה החרדית והשינוי הסוציולוגי העמוק שהיא חווה בעשור האחרון, שאלת מקור הסמכות, הגלותיות המאיימת, ההשתמטות משירות צבאי, לימודי הליבה וההשתלבות בשוק העבודה. ובצד החילוני, נבחן ה"ריפיון החילוני" - האידאולוגי והפוליטי - במיוחד על רקע הקונפליקט הקשור בדת כהצדקה לקיום היהודי בארץ ישראל ובו בזמן הפחד מן הדתיים. בפרק מופיעים ד"ר מיכה גודמן, הרב מרדכי בלוי, הרב מנחם בומבך, חנה ורבקה בית הלחמי, ד"ר לי כהנר, פרופ' גיא בן פורת, פרופ' יגיל לוי, פרופ' יולי תמיר, פרופ' נמרוד אלוני, פרופ' יורם הרפז ואחרים. הפרק השני עוסק בציונות הדתית. הזרם החרד"לי-קיצוני (ונציגו בכנסת בצלאל סמוטריץ') המשתלט על הייצוג הפוליטי והתקשורתי של הציונות הדתית המתונה, הנרטיב הצה"לי, הגרעינים התורניים וישיבות ההסדר, המכינות הקדם צבאיות ובמיוחד התקשורת החילונית, ששינתה את פניה, כמעט מקצה לקצה בתהליך של "הדתה". בפרק זה מופיעים ד"ר מיכה גודמן, אלון דוידי, הרב חגי לונדין, פרופ' יולי תמיר, פרופ' נמרוד אלוני, פרופ' יורם הרפז, פרופ' יגיל לוי, מיכל כהן, שרון מייבסקי, שירה בן ששון פרוסטנברג, עו"ד אושרת שוהם, אראל סג"ל, שמעון ריקלין (איש תקשורת), איתמר בן גביר, לבנת בן-חמו, ירון דקל, חגי סגל, אורלי גולדקלנג ועוד. הפרק השלישי עוסק במסורתיים - המהווים כ-25-35% מהישראלים, רובם יוצאי ארצות ערב והאסלאם - קבוצה שלא ניתן לזהות באופן מובהק כדתית או חילונית, ואין לה ייצוג פוליטי מובהק. בפרק נבחנים דחיקת המסורתיות לשוליים על ידי החילוניות הליברלית, אימוצה לחיק הימין על ידי הליכוד והסינתזה של תפיסות פוליטיות של הימין וקפיטליזם המאפיינת את הציבור המסורתי המתון. משתתפים: משפחת חסון (נס ציונה), פרופ' מאיר בוזגלו, עו"ד כנרת בראשי, אלברט סויסה, אלונה אילוז, אושרה שייב לרר, ד"ר בני נוריאל, אמיר אוחנה ועוד. סמי שלום שטרית כתב על הפרק הראשון שהוא מייצג את מלחמות הפנים האשכנזיות ולא בהכרח את ההקצנה הדתית.אריאנה מלמד טוענת שגם אם כחלילי אינו אובייקטיבי מעצם טבעו של המקצוע, הוא בוחן את רוב הנושאים החשובים ומציג בהגינות את שני הצדדים. חילוניות בישראל חילונים יהדות חרדית מסורתיים "מלחמות היהודים", במסד הנתונים הקולנועיים IMDb (באנגלית) "מלחמות היהודים", באתר אידיבי מלחמות היהודים – הפרק הראשון, סרטון באתר יוטיוב (אורך: 55:14) סמי שלום שטרית, מלחמות היהודים האשכנזים , באתר "העוקץ", 18 במרץ 2021 אריאנה מלמד, לרון כחלילי מגיע פרס ישראל והסדרה החדשה שלו מושלמת, לא פחות, באתר הארץ, 11 במרץ 2021
קהלר

האם התכוונתם ל... אויגן פון קהלר – צייר, גרפיקאי ומשורר דובר גרמנית ארנסטו קהלר – חלילן ומלחין איטלקי יוליאנה קהלר – שחקנית גרמנייה קרל קהלר – צייר אוסטרי קלר קוהלר
למור אפור-ראש

למור אפור-ראש (שם מדעי: Eulemur cinereiceps) הוא מין של פרימט מהסוג למור החי באי מדגסקר ונחשב בעבר לתת-מין של המין למור חום (Eulemur fulvus), אך בשנת 2001 הופרד למין עצמאי. הלמור אפור הראש הוא אחד הגדולים שבלמורים. אורכו מגיע למטר ללא הזנב. הלמור אפור הראש בעל פרווה בצבע חום-אדמדם, עיניים בצבע צהוב-כתום או אדום וראש בצבע אפור וזה מקור שמו של הלמור. הלמור אפור הראש חי ביערות הגשם של דרום-מזרח מדגסקר וניזון בעיקר מפירות, עלים, פרחים ופטריות. הטורפים של הלמור אפור הראש כוללים עופות דורסים כמו עקב מדגסקר ואיה זרונית מדגסקרית, טורפי מדגסקר כמו הפוסה וחנק קרקע מלגשי. הלמור אפור הראש מסווג על פי הרשימה האדומה של IUCN במצב השימור סכנת הכחדה חמורה עקב בירוא יערות נרחב באי מדגסקר וציד. על פי הערכות נותרו בטבע פחות מ–10,000 למורים אפורי ראש והוא אחד מ–25 הפרימטים הנדירים ביותר בעולם. מדיה וקבצים בנושא למור אפור-ראש בוויקישיתוף למור אפור-ראש, באתר ITIS (באנגלית) למור אפור-ראש, באתר NCBI (באנגלית) למור אפור-ראש, באתר Animal Diversity Web (באנגלית) למור אפור-ראש, בבסיס הנתונים ARKive (באנגלית) למור אפור-ראש, באתר האנציקלופדיה של החיים (באנגלית) למור אפור-ראש, באתר GBIF (באנגלית) למור אפור-ראש באתר הרשימה האדומה של IUCN
שחקן החודש בסרייה א'

שחקן החודש בסרייה א' (באנגלית: Serie A Player of the Month), מוכר גם כשחקן החודש של EA Sports מטעמי חסות, הוא פרס שמכתיר את שחקן הסרייה א' הטוב ביותר בכל חודש במהלך העונה החל מספטמבר 2019. מעודכן לספטמבר 2024 השחקנים המודגשים הם שחקנים פעילים בסרייה א' אתר האינטרנט הרשמי של שחקן החודש בסרייה א' (באיטלקית ובאנגלית)
היפנוסיס

היפנוסיס (אנגלית: Hipgnosis) היא קבוצת עיצוב בריטית שהוקמה ב-1968, ומתמחה בעיצוב עטיפות אלבומי רוק, בצורה בולטת לפינק פלויד, ג'נסיס, לד זפלין ובלאק סבאת'. היפנוסיס כללה בעיקר את סטורם ת'ורג'רסון, אובריי פאוול ופיטר כריסטופרסון. הקבוצה התפרקה ב-1983, אבל ת'ורג'רסון המשיך לעבוד על עטיפות של פינק פלויד ואחרים. פינק פלויד - A Saucerful of Secrets פינק פלויד - Ummagumma Cochise - Cochise סיד בארט - The Madcap Laughs פינק פלויד - Atom Heart Mother פינק פלויד - Relics פינק פלויד - Meddle טי רקס - Electric Warrior פינק פלויד - Obscured by Clouds Wings - Venus and Mars לד זפלין - Houses of the Holy פינק פלויד - The Dark Side of The Moon אל סטיוארט - Past, Present and Future ג'נסיס - The Lamb Lies Down on Broadway פינק פלויד - A Nice Pair פינק פלויד - Wish You Were Here איי סי די סי - Dirty Deeds Done Dirt Cheap פינק פלויד - Animals ריצ'רד רייט - Wet Dream יס - Tormato פינק פלויד - A Collection of Great Dance Songs פול מקרטני - Tug of War פינק פלויד - The Division Bell אתר האינטרנט הרשמי של היפנוסיס היפנוסיס, באתר MusicBrainz (באנגלית) היפנוסיס, אמן באתר Encyclopedia Metallum (באנגלית) היפנוסיס, באתר Discogs (באנגלית) היפנוסיס, באתר Songkick (באנגלית) ערך זה הוא קצרמר בנושא אמנות. אתם מוזמנים לתרום לוויקיפדיה ולהרחיב אותו.
אליסאו קסאמה

אליסאו מנדג'ה נדג'אק סוארס קסאמה (בפורטוגזית: Eliseu Mendja Nadjack Soares Cassamá; נולד ב-6 בפברואר 1994) הוא כדורגלן מגינאה ביסאו המשחק בעמדת המגן הימני. קסאמה, נולד בביסאו בירת גינאה ביסאו ובגיל צעיר היגר עם משפחתו לפורטוגל. בגיל 16 החל לשחק כדורגל בקבוצת הנוער של ריבייראו וכעבור שנה הצטרף לאקדמיה לכדורגל של בנפיקה ליסבון. בקיץ 2013 הצטרף לז'ואנה מהליגה השלישית בפורטוגל. בקיץ 2014, קסאמה חתם במועדון הספרדי ראוס דפורטיו. בראוס, קסאמה הפך עד מהרה לחביב האוהדים ובעונתו הראשונה במועדון, היה שותף לעלייה שלו לליגה השנייה לראשונה מזה 107 שנים. בקיץ 2016 קסאמה חתם לחמש שנים בריו אבה מליגת העל הפורטוגלית. את עונת 2019/2020 החמיץ בגלל פציעה ברגל. ב-29 באוגוסט 2020 חתם לשנה בגראסהופרס ציריך מליגת האתגר השווייצרית, עמה העפיל לליגת העל השווייצרית בסיום העונה. אחרי שנה ללא קבוצה, בקיץ 2024 חתם בלנגנת'ל מהליגות הנמוכות בשווייץ. בצעירותו, קסאמה שיחק בנבחרת הנוער של פורטוגל. ב-22 במרץ 2018 ערך את הופעת הבכורה שלו בנבחרת גיאה ביסאו בהפסד 2-0 לבורקינה פאסו. גראסהופרס ציריך ליגת האתגר השווייצרית: 2020/2021 אליסאו קסאמה, באתר Transfermarkt אליסאו קסאמה, באתר Soccerway אליסאו קסאמה, באתר BDFutbol אליסאו קסאמה, באתר WorldFootball.net אליסאו קסאמה, באתר National Football Teams אליסאו קסאמה, באתר FootballDatabase.eu
אווה מולר

אווה מולר (באנגלית: Eva Mueller‏; 26 בפברואר 1920–19 בנובמבר 2006) הייתה כלכלנית אמריקאית, פרופסור לכלכלה באוניברסיטת מישיגן. אווה מולר נולדה בגרמניה להורים בעלי השכלה בכימיה. אם של אווה לא הצליחה למצוא עבודה בתחום ולכן המשיכה בלימודי תואר שלישי. זמן קצר לאחר עליית הנאצים לשלטון המשפחה עברה לארצות הברית. אווה מולר למדה במכללת סמית' עד לשנת 1942 ואחרי סיום הלימודים החלה לעבוד בבנק בניו יורק. לאחר סיום מלחמת העולם השנייה היא קיבלה מלגת לימודים והחלה לימודי תואר שלישי בכלכלה באוניברסיטת הרווארד שהסתיימו בשנת 1951. לאחר סיום הלימודים היו לה קשיים לקבל עבודה בהיותה אישה, אך בסופו של דבר היא נקלטה באוניברסיטת מישיגן והתחילה לעבוד במכון לחקר מדעי החברה. אווה מולר עבדה באוניברסיטת מישיגן במשך כל הקריירה. בשנת 1957 היא הצטרפה לסגל של פקולטה לכלכלה בה קיבלה מינוי של פרופסור בשנת 1964 ופרופסור אמריטה בשנת 1988. בשנת 1969 היא התקבלה כעמיתה באגודת סטטיסטיקאים של ארצות הברית (באותה שנה עם מארי ד. אלדריג'). בשנת 2001 היא קיבלה פרס של אגודת כלכלנים האמריקאית. אווה מולר התרכזה במחקרים בתחום התנהגות הצרכנים, פיתוח כלכלי ודמוגרפיה כלכלית. היא פרסמה עבודות בתחום השפעת אבטלה על ביטחון הצרכנים, סיבות להקטנת ילודה בטייוואן ועוד. ביוגרפיה ראיון עם אווה מילר אווה מולר, באתר פרויקט הגנאלוגיה במתמטיקה ערך זה הוא קצרמר בנושא אישים ובנושא סטטיסטיקה. אתם מוזמנים לתרום לוויקיפדיה ולהרחיב אותו.
קוז'י

קוז'י (בליטאית: Kužiai) היא עיירה קטנה במחוז שיאוליאי בצפון־מרכז ליטא. נכון לשנת 2011 היו בה 1,168 תושבים. קוז'י שוכנת בסמוך לכביש המהיר בין קלייפדה, פוניבז', שאוולי ווילנה, כביש E272, וכן בסמוך למסילת הרכבת וילנה - קלייפדה, 12 ק"מ צפונית-מערבית לשאוולי, בגדה השמאלית של נהר הרינגובה. בדרום מערב העיר יש תחנת רכבת. בעיירה יש בית אבות וסניף דואר. מצפון מזרח לקוז'אי נמצא תל לופוני (Luponiai). האזור מוזכר במסמכים היסטוריים מאז המאה ה-17. ב-1653 נבנתה בעיירה כנסייה. בראשית המאה ה-19 הוקם בעיירה בית ספר קהילתי. העיירה החלה לצמוח במאה ה-19, כאשר נבנה סניף דואר על כביש שאוולי - טלז. קוז'י נפגעה במלחמות העולם, בעיקר ב-1915 וב-1944, כשרבים מבתיה עלו באש. ב-1933 הוקם בעיירה בית ספר יסודי ומאז 1994 הוא בית הספר התיכון של קוז'י. במהלך מלחמת העולם השנייה ירו הגרמנים למוות בכ-8,000 יהודים שהיו אסירים בגטו שאוולי וביהודים מכלא שאוולי ביער לוז'טינס, 1.5 ק"מ צפונית-מזרחית לקוז'י. לאחר מלחמת העולם השנייה חוברה מסילת הרכבת של קוז'י לשאוולי ולמז'ייקיאי. הכפרים קלנליס (Kalnelis) וקוז'י מחוברים לעיירה. בין השנים 1950 - 1992 התקיימה ביישוב חווה שיתופית, מעין קולחוז. בין השנים 1950–1975 הייתה העיירה מרכז מחוז. ב-1946 נבנתה בעיירה, מעץ, כנסיית המולד של מרים הבתולה. ב-1947 הוקמו בעיירה ספרייה, מרפאת חוץ וגן ילדים. ב-2001 אושר הסמל של קוז'י. מדיה וקבצים בנושא קוז'י בוויקישיתוף "2011 census". Statistikos Departamentas (Lithuania). נבדק ב-14 באוגוסט 2017. {{cite web}}: (עזרה) יד ושם, הערך על שאוולי באנציקלופדיה של השואה, באתר יד ושם על רצח יהודי שאוולי בתקופת השואה, באתר יד ושם על עזריאל אברמוביץ שנרצח בקוז'י ובנו שניצל בזהות בדויה - באתר יד ושם Multiple authors, Universal Lithuanian Encyclopedia, Vilnius: Institute of Science and Encyclopedia Publishing, 2007   ערך זה הוא קצרמר בנושא ליטא ובנושא יישובים. אתם מוזמנים לתרום לוויקיפדיה ולהרחיב אותו.
Small Town Boy

Small Town Boy הוא אלבום הבכורה של הזמר-יוצר ההולנדי דאנקן לורנס. את האלבום הוציאה לאור ב-13 בנובמבר 2020 חברת התקליטים ספארק רקורדס. מתוכו יצאו לאור חמישה סינגלים, כש-"Arcade",‏ "Love Don't Hate It" ו-"Someone Else" נכללו במיני-אלבום הקודם של לורנס, Worlds on Fire. מהדורת הדלוקס של האלבום, שפורסמה ב-21 במאי 2021, כללה את הסינגל "Stars". את Small Town Boy כתב לורנס במשך שנתיים, לצד חברו ג'ורדן גארפילד. לאחר פרסום האלבום כתב כי השניים דיברו האחד עם השני בצורה עמוקה יותר כשכתבו יחדיו. בנוסף, לורנס הפיק את רוב שירי האלבום. "Arcade" פורסם כסינגל הראשון של Small Town Boy ב-7 במרץ 2019. כשבוע לאחר צאתו הגיע למקום הראשון במצעד הסינגלים ההולנדי. הוא זכה באירוויזיון 2019. לאחר הזכייה הגיע השיר לעשרת השירים הפותחים ברוב מצעדי המוזיקה במדינות העולם דוגמת אסטוניה, ישראל ושוודיה. הסינגל הבא, "Love Don't Hate It", יצא לאור ב-23 באוקטובר אותה השנה, והגיע למקום ה-41 במצעד הסינגלים במדינה. "Someone Else" פורסם כסינגל השלישי, והגיע למקום ה-72 במצעד המקומי. "Last Night" יצא לאור כסינגל הרביעי מתוך האלבום ב-1 באוקטובר 2020. ב-6 בנובמבר אותה השנה יצא "Feel Something", והגיע בשיאו למקום ה-85 במצעד הסינגלים. מידע על האלבום Small Town Boy באתר MusicBrainz האלבום Small Town Boy באתר Discogs האלבום Small Town Boy באתר ספוטיפיי דאנקן לורנס, בראדלי ריצ'רד מייר, לודוויק מרטנס, ויל נוקס, אוסקר הולמן, ווטר הרדי, בראם אינסקור, לילנד, טופר בראון Platenzaak.nl. "Duncan Laurence | Small Town Boy (Deluxe CD/Bonustracks)". Platenzaak.nl (בהולנדית). נבדק ב-2021-05-18. "Small town boy to Eurovision champion: An interview with Duncan Laurence". eurovision.tv. Eurovision Song Contest. 2 באוקטובר 2020. נבדק ב-20 בנובמבר 2020. {{cite web}}: (עזרה) "Last Night - Single by Duncan Laurence". Apple Music. נבדק ב-20 בנובמבר 2020. {{cite web}}: (עזרה) "Feel Something - Single by Armin van Buuren & Duncan Laurence". Apple Music. נבדק ב-20 בנובמבר 2020. {{cite web}}: (עזרה) "Credits / Small Town Boy / Duncan Laurence – TIDAL". Tidal. נבדק ב-20 בנובמבר 2020. {{cite web}}: (עזרה) "Small Town Boy (Deluxe) - Album by Duncan Laurence". Spotify. נבדק ב-21 במאי 2021. {{cite web}}: (עזרה)
תום סיינטפיט

תום סיינטפיט (בגרמנית: Tom Saintfiet; נולד ב-29 במרץ 1973 במול שבבלגיה) הוא כדורגלן עבר בלגי ומאמן נבחרת גמביה בהווה. סיינטפיט שיחק כקשר במועדונים וסטרלו, לומל וורברודרינג חיל. סיינטפיט אימן במספר מועדונים ברחבי העולם. ברמה הבינלאומית, סיינטפיט אימן את נבחרות נבחרת נמיביה, זימבבואה, אתיופיה, תימן, מלאווי, טוגו, בנגלדש, טוגו ומלטה. ב-18 ביולי 2018 מונה סיינטפיט כמאמן נבחרת גמביה. הוא הוביל את נבחרת גמביה לטורניר הגדול הראשון בתולדותיה, גביע אפריקה לאומות 2021. בפברואר 2024 חתם טום סיינטפיט בקבוצ הכדורגל הפיליפינית.[1] תום סיינטפיט, באתר WorldFootball.net תום סיינטפיט, באתר FootballDatabase.eu פרופיל המאמן, באתר Transfermarkt Tom Saintfiet named new Gambia coach באתר BBC, ‏ 18 ביולי 2018 (באנגלית)
מיס אמריקה (מארוול קומיקס)

אמריקה צ'אבז (באנגלית: America Chavez) היא דמות בדיונית של גיבורת-על המופיעה בחוברות הקומיקס האוונג'רס הצעירים ביקום מארוול קומיקס. הדמות הופיעה לראשונה בחוברת Vengeance #1 מיולי 2011, ונוצרה על ידי הכותב ג'ו קייסי והמאייר ניק דרגוטה. אמריקה צ'אבז היא השנייה לנטול את זהותה של מיס אמריקה אחרי מדלין ג'ויס מתור הזהב של הקומיקס. אמריקה היא לסבית והיא אחת מדמויות הלהט"ב ממוצא לטיני הראשונות שמככבות בסדרה משלה, בנוסף לחברות בקבוצת האוונג'רס הצעירים. היא גדלה בידי אימותיה ביקום חלופי אוטופי מחוץ לקו הזמן הרגיל של ארץ-616. דמותה של אמריקה צ'אבז הופיעה בהופעת הבכורה שלה בסרט היקום הקולנועי של מארוול "דוקטור סטריינג' בממדי הטירוף" בגילומה של השחקנית סוצ'י גומז. דף הדמות באתר הרשמי של מארוול קומיקס דף הדמות בפרויקט פאנדום של מארוול קומיקס ערך זה הוא קצרמר בנושא קומיקס. אתם מוזמנים לתרום לוויקיפדיה ולהרחיב אותו.
פיטוכרום

הפיטוכרום הוא חומר אורגני, מהחומרים המרכזיים ביותר בצמח מבחינת תהליכים התלויים באור. הפיטוכרום מורכב משני חלקים – מחלבון ומכרומופור שהוא החלק הרגיש לאור. הפיטוכרום התגלה בתחילת המאה ה-20 במהלך ניסויים לבדיקת השפעת אור על נביטת זרעי חסה. הניסויים העלו מיד שהארה על הזרעים אפילו במשך זמן קצר ביותר, מעלה בסדר גודל את אחוזי הנביטה (אך האור לא הכרחי לנביטה). החוקרים חיפשו את אורך הגל שמוביל לנביטה מקסימלית וגילו שזהו אור אדום באורך של 660 ננומטר. בנוסף, התגלה שאם מקרינים את הזרעים באור תת אדום באורך גל 730 ננומטר מתהפך התהליך - לא רק שאחוזי הנביטה יורדים שוב, אלא גם שהקרנה מחודשת באור אדום מובילה שוב לעלייה באחוזי הנביטה, ובאופן כללי לא משנה כמה הקרנות ניתנו, כל עוד הזמן בין ההקרנות לא ארוך מדי, ההקרנה האחרונה היא הקובעת - אם אדום אז הזרע נובט, אם תת-אדום הצמח לא נובט. בנוסף, הקרנה מיידית של קרינה תת-אדומה על הזרעים, בלי אף הארה אחרת, מקטינה את אחוזי הנביטה יותר מאשר חושך מוחלט. מניסויים אלו הסיקו החוקרים שקיים פיגמנט יחיד, פיטוכרום (P), בעל תכונה יוצאת דופן - הקרנתו באור אדום משנה את המבנה הכימי שלו ואת ספקטרום הבליעה שלו, כך שאם לפני כן שיא הבליעה היה ב-660 ננומטר אז אחרי השינוי שיא בליעת הקרינה הוא ב-730 ננומטר. את הצורות השונות של הפיטוכרום סימנו: Pr, Pfr (פיטוכרום שקולט תת-אדום ופיטוכרום שקולט אדום בהתאמה). ניסויים נוספים קשרו את הפיטוכרום לתופעות נוספות כגון פוטופריודיזם, שבירת תרדמה של זרעים, ועוד. כשבודדו פיטוכרום מצמחים אטיולנטיים (צמחים שגדלו ללא אור) נמצא שהוא מתאים לטיפוס של Pr כצפוי מכך שהוא לא נחשף לאור אדום. אחרי חשיפת הפיטוכרום המבודד לאור אדום התגלה, כמתחייב מהתאוריה, שינוי בספקטרום הבליעה והשיא החדש הופיע בהתאם באורך גל של 730 ננומטר. בשיטות של כימיה אנליטית התגלה שקיימים חמישה סוגים שונים של פיטוכרום השונים זה מזה רק בחלק החלבוני, כלומר הם בעלי ספקטרום בליעה זהה אך הפעולה הביוכימית שהם יוצרים שונה. הסוגים השונים נבדלים ביניהם ביציבות המולקולה אחרי ההשתנות ל-Pfr. מסמנים את הסוגים השונים PA, PB וכו'. מסווגים את סוגי הפיטוכרום השונים לפי היציבות של סוג ה-Pfr שלהם: PAfr הוא מאוד לא יציב וזמן מחצית החיים שלו הוא כחצי שעה, ולכן הצמח כלל לא יסנתז PA באור אלא רק בחושך. מה שמעניין הוא שעיכוב התעתוק של קטעי ה-DNA המקודד לייצור PA הוא הפיך תת-אדום (הקרנה בתת-אדום הופכת את התהליך), כלומר כנראה נקבע על ידי פיטוכרום. סוג זה משמש לשליטה על תהליכי חושך שמתבטלים על ידי הארה יחידה כמו צמיחת צמחים אטיולנטיים. הסוג השני הכולל את PB ואת PC לעומת זאת יציב באור (כלומר צורת ה-fr יציבה יחסית), והוא משמש לשליטה בתהליכים הדורשים יחס ריכוזים (Pfr/Pr) מסוים לאורך זמן כמו למשל פוטופריודיזם. ה- Pfr הוא הצורה הפעילה מבחינה ביולוגית של הפיטוכרום. כדי שלא תצטבר כמות של Pfr אחרי כל הארה, דבר שיקשה על ויסות התהליכים, בצמחים יש מנגנונים להשבת היחס בין הצורות השונות לרמה נמוכה. אופציה אחת היא באמצעות פירוק הפיטוכרום. את זה הצמח מממש בסוג הראשון, הלא יציב, שאז הוא מזרז את הפירוק של ה- Pfr על ידי אנזימים בנוסף לעצירת הסנתוז של הפיטוכרום. אופציה שנייה היא היפוך של הפיטוכרום לצורת ה-Pr, באמצעות אנזימים, וכך שמירה על יחס יציב. בצורה זו נשמרת תמיד הרגישות של הצמח לאור ולמשך האור.
Feel Something (שיר של ארמין ואן ביורן)

"Feel Something" (בעברית: "להרגיש משהו") הוא סינגל שהוקלט על ידי הדי. ג'יי. ההולנדי ארמין ואן ביורן בהשתתפות הזמר-יוצר דאנקן לורנס. את השיר הוציאה לאור ב-6 בנובמבר 2020 חברת התקליטים ארמדה מיוזיק. הוא נכלל כרצועה ה-12 באלבום הבכורה של לורנס, Small Town Boy, ומיני-אלבום של ביורן, Euthymia.‏ לאחר יציאת השיר לאור התראיינו השניים בתחנת הרדיו ההולנדית "Qmusic", שם נשאלו על תהליך יצירתו. בסמוך לצאתו הוא פורסם בפלטפורמת הספוטיפיי, שם צבר כ-15 מיליון השמעות. כל הקרדיטים שלהלן לקוחים מאתר טיידל: ארמין ואן ביורן – כתיבה, הפקה דאנקן לורנס – כתיבה, הלחנה, קולות בנו דה גואי – כתיבה, הפקה ברט מקלאולין – כתיבה ג'ורדן פלמר – כתיבה סידני קביט – כתיבה דאנקן לורנס, בנו דה גואי, ארמין ואן ביורן, ברט מקלאולין, ג'ורדן פלמר, סידני קביט "Feel Something - Single by Armin van Buuren & Duncan Laurence". Apple Music. נבדק ב-14 בנובמבר 2020. {{cite web}}: (עזרה) "Credits / Feel Something / Armin van Buuren – TIDAL". Tidal. נבדק ב-14 בנובמבר 2020. {{cite web}}: (עזרה)